Palais de Justícia (mètro de Tolosa)
Palais de Justícia (Palais de Justice en francés) es una estacion de la linha B del mètro de Tolosa, e lo cap de las linhas T1 e T2 del tramvai de Tolosa. Es situada dins lo quartièr Sant Miquèl, al sud-èst del centre-vila de Tolosa.

Situacion sul malhum 
L'estacion Palais de Justícia es situada sus la linha B del mètro de Tolosa, entre las estacions Carmes al nòrd, e Sant Miquèl – Marcel Langer al sud.

Es tanben lo cap de las linhas T1 e T2 del tramvai de Tolosa, après l'estacion Isla del Ramièr a l'oèst.

Istòria 

Al moment de son inauguracion lo 30 de junh de 2007, aquesta estacion èra equipada de cais a 11 pòrtas permetent de recebre de ramas de 26 m de doas veituras unicament.

Lo 20 de decembre de 2013 es inaugurada l'estacion de tramvai en correspondéncia ambe lo mètro.

En 2016, l'estacion representat 6 % del trafic de la linha B, se plaçant coma la 5e estacion la mai frequentada de la linha. Enregistrèt mai de 3 milions de validacions. Es tanben la segonda estacion de las linhas T1 e T2 la mai frequentada, darrièra Arenas, ambe 1,2 million de validacions, ço que representa 11% del trafic.

Servicis als viatjaires

Accès e acuèlh 
L'estacion de mètro se situa al debut de la grand carrièra Sant Miquèl. Es sosterranha e possedís doas intradas situadas de cada costats de la carrièra.

Dessèrta 
Coma dins l'ensemble del mètro tolosenc, la primièra partença dels caps de linha es a 5h15, e la darrièra es a 0h del dimenge al dijòus, e 3h lo divendres e dissabte.

Intermodalitat 
L'estacion es desservida per las linhas L4, 31 e lo Noctambus.

Arquitectura 

Òbra d'art realizada pel Groupe Irwin. Es d'un collectiu d'artistas eslovèns. L'òbra representa quatre tapís de quatre culturas renomenadas per lors tapisses : Turquia, païses arabis, païses africans e America del Sud. Inscrich en dessús la devisa de França e lo nom de l'estacion.

A l'entorn 

 Palais de Justícia de Tolosa
 Gendarmariá Nacionala
 Jardin de las Plantas
 Museum
 Teatre Sorano 
 Ostal de la region
 Estacion de velò VélôToulouse n° 68, 1 BIS ALLEE JULES GUESDE

Nòtas e referéncias

Vejatz tanben

Articles ligats 

Mètro de Tolosa
Linha B del mètro de Tolosa
Tramvai de Tolosa
Linha T1 del tramvai de Tolosa
Linha T2 del tramvai de Tolosa
Transpòrts en comun de Tolosa

Ligams extèrnes 

 site sus l'occitan dins lo Mètro de Tolosa

Linha B del mètro de Tolosa
Linha T1 del tramvai de Tolosa
Linha T2 del tramvai de Tolosa